Millorar la governança apoderant la ciutadania amb polítiques de transparència, simplificació, eficiència i participació\nS'ha aprovat el Programa anual d'actuació estadística per al 2019\nEl Programa inclou les actuacions estadístiques d'interès de la Generalitat que es realitzaran durant aquest any, en el marc del Pla estadístic de Catalunya 2017-2020. En total, els organismes que produeixen estadística oficial a Catalunya duran a terme 323 actuacions estadístiques. Durant el 2019, l'Idescat disposarà per primera vegada de resultats estadístics elaborats a partir dels nous registres estadístics de Població i de Territori de l'Idescat. A més, l'Idescat elaborarà per primera vegada Projeccions de població municipal que esdevindran una eina molt útil a nivell local per planificar decisions futures. Pel que fa a l'activitat econòmica, es disposarà de nous resultats estadístics procedents, per una banda, del Compte satèl·lit del turisme, que permetrà disposar del càlcul del PIB del sector turístic a Catalunya i, per l'altra, del Compte de fluxos materials dels quals es poden derivar indicadors sobre la productivitat dels recursos naturals en relació amb el PIB.\nS'ha creat una visualització que mostra l'evolució del dret d'accés des del 2015 essent aquesta una experiència pionera a l'Estat espanyol\nL'1 de juliol de 2018 es van complir tres anys des de l'entrada en vigor de la Llei 19/2014, de 29 desembre, de transparència, accés a la informació pública i bon govern, un dels puntals de la qual és l'exercici del dret d'accés a la informació per part de la ciutadania.\nS'ha presentat el manual de dinamització de la participació als centres penitenciaris, una nova forma de governança a les presons catalanes\nTambé s'ha presentat el document de model de participació i convivència (MPiC) com a model d'organització funcional, afavoridor d'un clima de convivència als centres i promotor de l'autonomia i la participació de l'intern. Les dues publicacions mostren una governança que consisteix en la participació i la interacció de tots els agents de la institució i que requereix la implicació de tots els professionals, entitats col·laboradores i de voluntariat, interns i famílies.\nL'institut Bitàcola, de Barberà del Vallès (Vallès Occidental) i l'institut Escola Salvador Vilarrassa de Besalú (La Garrotxa) han estat els guanyadors de l'edició 2018 del Premi Participa a l'Escola\nEl Premi Participa a l'Escola 2018 és un projecte que transforma els espais i una escola que fomenta la participació en l'organització i funcionament del centre.\nS'ha obert la convocatòria de subvencions a projectes de recerca en l'àmbit de la qualitat democràtica per a l'any 2018\nL'import màxim destinat a aquesta convocatòria és 36.000 € amb un import per subvenció d'entre 6.000 € i 12.000€.\nS'ha obert la convocatòria de subvencions a projectes de recerca en l'àmbit de la qualitat democràtica per a l'any 2019\nL'import màxim destinat a aquesta convocatòria és de 60.000 € amb un import per subvenció d'entre 6.000 € i 12.000 €. Els treballs de recerca haurien d'estar orientats a l'obtenció de coneixements aplicables, i han de versar sobre algun dels temes següents: els reptes de la participació en línia, la incorporació de les iniciatives socials als espais de presa de decisió, la participació interna de les organitzacions sense afany de lucre i la innovació democràtica al món local.\nS'ha obert la convocatòria del Premi Participa a l'Escola per a l'any 2021 i s'hi ha destinat un import d' 11.000€\nEl Premi té dues modalitats: una per a centres educatius de primària i secundària ubicats en municipis de fins a 20.000 habitants, i una altra per a centres educatius de primària i secundària ubicats en municipis de més de 20.000 habitants. El centre guanyador del Premi, en cadascuna de les dues modalitats, rebrà un diploma de reconeixement pel projecte desenvolupat i un import màxim de 5.500€.\nL'edició del Premi Participa a l'Escola 2019 té com a guanyadors l'Escola el Rodonell de Corçà (Baix Empordà) i l' Institut Quatre Cantons, de Barcelona (Barcelonès)\nLa dotació del premi és de 5.500 euros per a cada centre guardonat i un diploma de reconeixement. El lliurament es farà durant el primer trimestre del 2020 en un acte festiu a cadascuna de cada les escoles guanyadores. El premi Participa a l'Escola vol reconèixer i encoratjar les escoles que, més enllà de la seva tasca educativa i formativa, treballen per fomentar els valors de la democràcia entre els més joves, per enfortir el present i el futur del nostre país a través d'una ciutadania activa i compromesa.\nS'ha convocat el Premi Participa a l'Escola 2020, en un any especialment difícil per la crisi de la Covid-19, que pretén contribuir a mantenir la xarxa que fa funcionar la vida al voltant dels centres educatius\nAtès que el curs ha estat ben diferent del de sempre els projectes que seran tinguts en compte seran aquells propis del període de normalitat, com aquells que s'hagin pogut dur a la pràctica per tal de fomentar els valors inherents a la democràcia entre els més joves durant el confinament degut a la #COVID19. El Premi Participa a l'Escola és un premi per a les escoles o instituts que han dut a terme, durant el curs, experiències de participació en què l'alumnat s'hagi involucrat en la vida del centre. La seva dotació és de 5500€ i té dues categories: una per a poblacions catalanes de menys de 20.000 habitants, i una altra per als municipis amb població superior.\nL'Escola Finestres, de la localitat de Mieres (Garrotxa) i l'Escola Pit-Roig de Barcelona (Barcelonès) han estat guardonades amb el Premi Participa a l'Escola 2020 per sengles projectes dedicats a promoure la participació dels infants i joves a la vida del centre educatiu\nEl Premi Participa a l'Escola s'atorga anualment a centres que han dut a terme, durant el curs, experiències de participació en què l'alumnat s'hagi involucrat en la vida del centre. Té dues categories: una per a centres ubicats en municipis de fins a 20.000 habitants, i una altra per als que superen aquest nombre.\nHa començat a Catalunya el programa pilot de l'OpenCohesion School (ASOC), un projecte que consisteix en què equips d'estudiants de secundària avaluïn un projecte finançat per fons europeus que sigui proper a la seva realitat: un cas pràctic d'avaluació de polítiques públiques a partir de dades obertes\nASOC va néixer a Itàlia el 2013 i durant aquest curs escolar 2019-2020, amb el suport de la DG Regio de la Comissió Europea, es posa en marxa el pla pilot d'ASOC per estendre l'experiència a Bulgària, Croàcia, Grècia, Portugal i Catalunya.\nPer primer cop s'ha celebrat a Catalunya el programa Open Cohesion School (ASOC) impulsat per la Comissió Europea per promoure l'auditoria ciutadana de les finances públiques mitjançant l'ús de dades obertes\nHa comptat amb la implicació de cinc centre educatius: l'Institut Frederic Martí Carreras de Palafrugell (curs 3r ESO) amb el projecte La Darlinada "Casa natal de Salvador Dalí"; l'Institut Les Cinc Sénies de Mataró (curs 3r ESO) amb el projecte Ecolliures "Procés d'impuls de la Transició Energètica de Mataró"; l'Institut Campclar de Tarragona (curs 4t ESO) amb el projecte Betergeuse "Rambla Science"; l'Institut Escola L'Agulla del Catllar (curs 4t ESO) amb el projecte Sirga's Road / Ricarisi d'Ebre "Ribera d'Ebre: camí de sirga, camí de riu" i l'Institut Rocagrossa de Lloret de Mar (curs 4t ESO) amb el projecte Vies verdes "Mar i muntanya, sempre endavant". Tot i que en aquesta primera edició els alumnes ha tingut limitacions a causa de la COVID-19, han finalitzat amb èxit les seves auditories i està prevista una segona edició del programa per l'any 2021.\nA principis de gener de 2021 ha començat la segona edició de l'OpenCohesion School, un projecte finançat per la Unió Europea gràcies al qual els alumnes dels centres educatius integrats al projecte avaluen una política pública a partir de dades obertes\nL'any 2020 i per primera vegada, el projecte es va desenvolupar a Catalunya, en forma de pla pilot amb sis escoles i va ser un èxit que va acabar amb una presentació pública dels projectes avaluats i dels resultats obtinguts per part de les sis escoles associades. El 2021 han estat 10 les escoles que han estat incloses en el projecte.\nS'ha presentat La Recol·lecta, nou manual per a la participació infantil als centres educatius\nLa Recol·lecta és un manual metodològic per a dur a terme experiències participatives als centres d'educació primària de Catalunya i ha estat elaborat per diverses escoles de primària a partir de les seves experiències participatives.\nS'ha aprovat el Programa anual d'actuació estadística per al 2020\nEl Programa inclou 323 actuacions estadístiques entre les quals destaca la disponibilitat, per primera vegada, de resultats estadístics provinents de les Projeccions de població municipals, de l'Índex d'igualtat de gènere i dels indicadors dels objectius per al desenvolupament sostenible (ODS).\nS'ha anunciat que s'avaluarà les intervencions de participació social als centres penitenciaris per millorar la reinserció dels interns\nL'objectiu d'aquesta avaluació és millorar el funcionament de les TPS i l'assessorament de la Sub-direcció General de Participació Ciutadana al Departament de Justícia. Per una banda, les Taules de Participació Social (TPS) actuen com a òrgans consultius i de relació entre el Departament de Justícia i les entitats col·laboradores i de voluntariat que treballen per a la reinserció dels interns. Per una altra, entre les accions d'assessorament de la Sub-direcció al Departament de Justícia, el 2017 es va elaborar el Manual de dinamització de les TPS, un document per ajudar a consolidar les TPS com espais de trobada i treball compartit entre el centre, les entitats socials i la resta d'agents que participen en la seva activitat.\nS'ha presentat Memoris24, un joc per conèixer les dades obertes de manera lúdica\nLa celebració del dia internacional de les dades obertes ha estat l'ocasió escollida per part de la Direcció General de Transparència i Dades Obertes per presentar les dades obertes d'una manera especial i divertida: amb un Escape Room Virtual, organitzat el dia 11 de març 2021, i amb una participació de més de 80 persones jugant en línia.\nS'ha enviat una carta al Govern espanyol per denunciar la situació del vot exterior, que fa que centenars de milers de catalans i catalanes que viuen fora de Catalunya i de l'Estat tinguin greus dificultats per votar\nInclús, en molts casos, fa que sigui impossible. Des del Govern de la Generalitat s'han proposat diverses millores que no han estat acceptades per part del Govern espanyol o la Junta Electoral Central. Es demana a l'Executiu espanyol compleixi el seu compromís electoral i derogui el vot pregat, que ha fet caure la participació exterior a nivells del 30% al 6% de mitjana. A les eleccions al Parlament de Catalunya del 14 de febrer un total de 10.716 persones residents a l'exterior han pogut exercir el seu dret a vot. Això suposa una participació del 4'2%, si es té en compte que el Cens Electoral de Residents Absents (CERA) per a aquests comicis era de 255.163 persones. D'aquesta manera, han pogut completar el procés de votació un 64% de les 16.729 persones que van sol·licitar el dret a vot en aquests comicis.\nEl foment del vot per correu ha estat una de les principals mesures que ha pres el Govern en el marc de les eleccions al Parlament el 14-F\nPer treballar per a unes eleccions segures, que garanteixin el dret a vot a tothom i que siguin legítimes malgrat la situació epidemiològica de la COVID-19. S'han rebut un total de 284.706 sol·licituds de vot per correu per a les properes eleccions del 14 de febrer, segons les dades definitives. Es tracta d'un 350% més que les peticions d'aquesta modalitat de vot en les darreres eleccions al Parlament.\nEl Govern ha pres coneixement dels contractes de subministrament d'impresos electorals i del lloguer de l'espai pel centre de recollida d'informació durant les eleccions del 14F, la Fira de Barcelona\nEl pressupost per a les eleccions és de 37'4M€, tenint en compte que aquesta xifra preveu: 6'2M€ per a contractació d'obres, serveis i subministraments imprescindibles per a la celebració de la jornada electoral; 5'2M€ per a l'enviament de la tramesa única de sobres i paperetes electorals a tota la ciutadania, recordem que aquesta és una mesura important perquè tothom pugui anar a votar des de casa amb el sobre preparat i així s'hagi de manipular el mínim possible tot el material electoral al propi col·legi; 4'1M€ de bestretes als ajuntaments; 1'75M€ en dietes per al personal involucrat en els comicis (jutges de primera instància i jutges de pau, secretaris d'ajuntaments, personal de l'administració, etc) i 11'6M€ en subvencions a les formacions polítiques. A més, aquest pressupost contempla un increment de 8M€ per dur a terme totes aquelles mesures necessàries en l'organització d'uns comicis en un context de COVID-19, de pandèmia, dels quals 4,5M€ d'aquests 8 estan destinats a les compres, a l'adquisició de tot el material de protecció per al personal que treballarà durant les eleccions, durant l'escrutini i en la junta electoral.\nLes sol·licituds de vot per correu per a les eleccions al Parlament del 14-F de 2021 han arribat a les 84.000. Quan falten 10 dies per l'acabament del termini, que és el 5 de febrer de 2021, ja s'han superat el total de sol·licituds que es van fer per a les eleccions al Parlament del 2017\nEl Govern de Catalunya ha recomanat sol·licitar aquesta modalitat de vot davant la situació epidemiològica de la COVID-19. Es tracta d'un mecanisme que permet reduir la presencialitat als locals electorals el 14-F i fa possible exercir el dret a vot sense sortir de casa.\nCOVID. S'ha anunciat un augment d'un 10% de la bestreta dels ajuntaments, davant del neguit que alguns han expressat davant dels costos addicionals de la celebració de les eleccions enmig de la pandèmia\nEl 10% representa aproximadament, 360.000€. Fins ara, els ajuntaments disposaven d'una bestreta de 4,1M€.\nCOVID. S'ha garantit a la taula de partits, als delegats territorials i a les entitats municipalistes que els col·legis i les meses electorals seran espais segurs en les eleccions al Parlament del 14F de 2021\nAls membres de les meses se'ls oferirà un test d'antígens i se'ls proveirà d'EPIs per a la franja de 19h a 20h, franja horària recomanada per a aquelles persones aïllades o en quarantena per la COVID-19.\nS'han acceptat un total de 15.509 sol·licituds de persones que resideixen permanentment a l'estranger per votar el 14-F, menys de la meitat de sol·licituds respecte a les darreres eleccions al Parlament de 2017\nDavant les dificultats històriques de la modalitat de vot exterior, el Departament d'Acció Exterior, Relacions Institucionals i Transparència ha dut a terme diverses mesures amb l'objectiu de facilitar el sistema de vot exterior per a les properes eleccions. A més de demanar ampliar el termini de sol·licitud de vot per als ciutadans a l'estranger, una petició acceptada per la JEC, també se li havia demanat avançar l'enviament de la documentació electoral als catalans i catalanes a l'exterior abans de la proclamació de les candidatures electorals per al 14-F. La JEC va denegar aquesta segona proposta.\nCOVID. Per primera vegada, i davant la situació de pandèmia, les persones que ho han demanat podran rebre la documentació de vot accessible a casa per votar el 14 de febrer de 2021\nS'han fet 266 sol·licituds del kit de vot Braille. Es tracta d'una xifra un 20% superior a la dels darrers comicis al Parlament, al 2017 (223). En aquestes eleccions, per primera vegada i si així ho han demanat, els sol·licitants podran rebre la documentació del vot accessible a casa. De les 266 persones que han sol·licitat el kit de vot Braille, 239 han demanat rebre'l al seu domicili.\nLa Junta Electoral Central ha acceptat la petició del Govern i ha ampliat fins al 26 de gener el termini per sol·licitar el vot a les eleccions al Parlament del 14-F per als ciutadans a l'exterior\nAmb la introducció del vot pregat, la reducció de la participació de la ciutadania resident a l'exterior s'ha reduït de forma notable, passant del 30% a menys d'un 6%, de mitjana. En la resolució, la JEC també ha acceptat ampliar el termini de votació per als electors residents permanentment a l'estranger (CERA). En concret, el vot en urna que s'haurà de dipositar personalment a les ambaixades o consolats s'amplia fins al 14 de febrer a les 20:00h (en horari peninsular, coincidint amb el tancament dels col·legis electorals). Pel que fa a l'altra opció per tramitar-ho, el vot per correu certificat, els electors CERA ho podrà efectuar fins al 13 de febrer.\nS'ha aprovat una transferència de 5,2M€ del Fons de Contingència al Departament d'Acció Exterior, Relacions Institucionals i Transparència per permetre fer l'enviament de sobre de vot i paperetes de totes les candidatures que concorren a les eleccions al Parlament de Catalunya\nAixí mateix, el DOGC ha publicat el llistat amb les 83 candidatures provisionals que concorreran a les eleccions al Parlament de Catalunya del 14 de febrer. A Barcelona s'han presentat 22 candidatures; a Girona, 20; a Lleida, 20; i a Tarragona, 21.\nS'ha aprovat un pressupost de 32 milions d'euros per atendre les despeses extraordinàries per la celebració de les eleccions al Parlament de Catalunya el 14 de febrer de 2021\nLa xifra de 32 milions d'euros preveu un cost d'uns 6'2M€ per a contractacions d'obres, serveis i subministraments imprescindibles per a la celebració de la jornada electoral, 4'1M€ de bestretes als ajuntaments, 1'75M€ en dietes per al personal involucrat en els comicis (jutges de primera instància i jutges de pau, secretaris d'ajuntaments, personal de l'administració, etc) i 11'6M€ en subvencions a les formacions polítiques. A més, contempla un increment de 8M€ en les mesures necessàries per a l'organització dels comicis en context de COVID-19, dels quals 4,5M€ es destinaran a material de protecció per al personal que treballarà durant les eleccions, en l'escrutini i en la junta electoral.\nCOVID. S'ha aprovat el Decret de normes complementàries, habitual en qualsevol convocatòria d'eleccions, per a la realització de les eleccions al Parlament de Catalunya de 2021\nEl text incorpora algunes novetats derivades de la pandèmia de la COVID-19, com la introducció de la figura del responsable de seguretat sanitària, que hauran de designar els ajuntaments a cada local electoral i que tindrà la funció d'assegurar durant la jornada el compliment de les mesures de salut pública aprovades pel PROCICAT. Així mateix, s'ha aprovat el Manual d'instruccions destinat als membres de les meses electorals per a les eleccions al Parlament de Catalunya de 2021.\nCOVID. El PROCICAT ha aprovat tots els protocols per a les eleccions al Parlament de Catalunya de 14 de febrer de 2021\nEs divideixen en 3 eixos: salut, dret de vot i legitimitat del procés electoral. En concret són: el Protocol específic per a l'adequació dels col·legis electorals i per al procediment de vot en mesa electoral i escrutini, el Protocol específic per a la creació del Dispositiu eleccions COVID: oficina, responsables i materials de seguretat sanitària, el Protocol específic per als actes de campanya, el Protocol específic per a la comunicació institucional i sobre les diferents modalitats de vot i el Protocol de funcionament de la Taula de Partits i definició d'escenaris de celebració de les eleccions.\nCOVID. S'ha acordat amb al Junta Electoral Central l'opció de demanar el vot per correu i votar sense sortir de casa a les eleccions del 14-F\nD'altra banda, i tenint en compte que la celebració d'eleccions del 14 de febrer es duran a terme en el context de la pandèmia de la COVID-19, la JEC ha resolt favorablement les peticions del Departament d'Acció Exterior, Relacions Institucionals i Transparència d'eliminar la signatura de la recepció de la documentació electoral, fins ara obligatòria, i permetre que el funcionari de Correus pugui recollir el sobre electoral.\nS'ha abordat amb el grups parlamentaris l'organització de les eleccions al Parlament de Catalunya del 14 de febrer de 2021\nEl Govern ha fet arribar als grups i subgrups parlamentaris sis documents de treball que aborden diferents aspectes de l'organització electoral.\nS'ha iniciat una ronda de trobades amb alcaldes i alcaldesses sobre les eleccions al Parlament del 14-F\nDes de la Delegació del Govern a l'Alt Pirineu i Aran, situada a Tremp (Pallars Jussà), el conseller Solé s'ha reunit telemàticament amb més d'una trentena d'alcaldes i alcaldesses de la zona per abordar l'organització del procés electoral del mes de febrer de 2021.\nEl conseller Solé s'ha reunit amb alcaldes i alcaldesses de Girona i de la Catalunya Central per abordar l'organització del 14-F als municipis de la demarcació\nLa trobada forma part de la roda de reunions que Solé està fent amb el món municipal per compartir les mesures aprovades fins ara pel Procicat i resoldre dubtes dels representants locals.\nCOVID. El conseller d'Acció Exterior, Relacions Institucionals i Transparència, Bernat Solé, s'ha reunit amb alcaldes i alcaldesses del Penedès per abordar l'organització de les eleccions del proper 14 de febrer al Parlament de Catalunya\nLa trobada a Vilafranca del Penedès ha estat l'última de la roda de reunions amb alcaldes i alcaldesses d'arreu del país per abordar l'organització de les eleccions del 14-F de manera conjunta amb el món municipal. Solé s'ha reunit amb representants de municipis de l'Alt Pirineu i Aran, de la zona de Lleida, de les poblacions de l'àrea metropolitana de Barcelona, de les Terres de l'Ebre i el Camp de Tarragona, de la Catalunya Central, de Girona i, per últim, del Penedès.\nCOVID. S'ha signat un conveni de col·laboració amb l'Associació empresarial d'Economia Social Dincat per promoure unes eleccions al Parlament accessibles per a tothom el proper 14 de febrer de 2021\nEn aquest sentit, es vetllarà perquè tota la informació electoral dirigida a la ciutadania sigui de fàcil comprensió i perquè s'elimini tota barrera que pugui impedir o dificultar l'acció de votar als col·legis electorals, on s'impulsaran proves pilot si s'escau. També es duran a terme les accions necessàries per vetllar perquè totes les persones implicades en el procés electoral, com ara membres de les meses, interventors o apoderats, siguin coneixedors del dret a vot de les persones amb discapacitat intel·lectual. A més, es treballarà per incloure aquest col·lectiu en actes vinculats a la campanya institucional i les accions de difusió per recordar precisament el seu dret a vot i promoure la seva participació.\nCOVID. S'ha presentat un pla de mesures per garantir les eleccions al Parlament en un context de COVID-19 que pretén minimitzar els riscos sobre la salut, garantir el dret de vot i protegir la legitimitat del procés electoral\nAquest llistat de propostes s'ha realitzat en previsió dels efectes de la pandèmia en la convocatòria d'eleccions, prevista pel 14 de febrer de 2021.\nCOVID. El PROCICAT ha aprovat el Protocol per a l'adequació dels col·legis electorals i per al procediment de vot a mesa electoral i escrutini per a les eleccions al Parlament de Catalunya de 14 de febrer de 2021\nEs divideix en un primer bloc sobre l'adequació d'espais dels locals electorals i una segona part que té a veure amb el circuit de vot i l'escrutini. En relació a l'adequació d'espais per ubicar els col·legis electorals s'ha establert que es prioritzaran locals alternatius als centres educatius, com pavellons i espais amplis, i s'evitaran els centres sanitaris i els de caràcter residencial per no posar en risc les persones vulnerables.\nS'ha demanat a la Junta Electoral Central (JEC) enviar la documentació electoral als catalans a l'exterior abans de la proclamació de candidatures per a les eleccions al Parlament el 14-F de 2021\nLa mesura, juntament amb la possibilitat de descarregar-se butlletes electorals per internet, contribuiria a ampliar els terminis perquè la ciutadania a l'exterior pogués emetre el seu vot. La carta del Govern a la JEC també es fa ressò de les queixes reiterades per part de catalans i catalanes residents a l'estranger pel que fa al sistema que actualment regula, de manera deficient, el vot a l'exterior. Les xifres així ho corroboren: si bé a les darreres eleccions al Parlament el 2017, les persones inscrites al Cens d'Electors Residents Absents (CERA) era de 226.381 persones, i d'aquest cens, es van rebre 42.014 sol·licituds de vot, finalment només se'n van comptabilitzar 27.231 el dia de l'escrutini. En altres paraules: una de cada tres sol·licituds de vot dels catalans residents a l'exterior no es va traduir en un vot efectiu i, per tant, hi va haver, com en comicis anteriors, una diferència significativa entre les sol·licituds estimades i els vots rebuts i comptabilitzats.\nCatalunya ha esdevingut oficialment membre de l'Open Government Partnership (OGP), la xarxa internacional de govern obert\nHa entrat a formar part d'un grup de 146 integrants que aglutina governs, estats i societat civil a nivell mundial. Els criteris que té en compte l'OGP per triar els seus membres són: el compromís explícit amb els valors de l'organització, tenir un precedent de polítiques públiques de govern obert implementades, comptar amb un projecte que vagi alineat amb les prioritats estratègiques de l'organització, presentar una proposta definida de govern obert i rebre el suport d'associacions i entitats.\nS'ha aprovat el projecte de llei per regular el procediment de votació electrònica per als catalans i catalanes residents a l'estranger\nL'objectiu de la norma és garantir l'efectivitat de l'exercici del dret de vot d'un col·lectiu que troba especials dificultats per votar de forma presencial.\nFinalitzat NdP 10/18\nS'ha aprovat el Decret sobre la transparència i el dret d'accés a la informació pública per facilitar l'aplicació de la Llei de Transparència\nLa nova normativa concreta quins òrgans de l'Administració que han de publicar informació de manera proactiva, com l'han de publicar i com cal tramitar les sol·licituds d'accés a la informació pública.\nCinc anys de la llei catalana de transparència, aprovada el 2014: balanç d'una normativa capdavantera\nLes xifres parlen per sí soles: en cinc anys de vida de la llei de transparència, els ciutadans han presentat un total de 3.462 sol·licituds de dret d'accés a la Generalitat de Catalunya en el període entre juliol del 2015 i juliol de 2019, de les quals s'han estimat un 77%. Un 99% dels ajuntaments catalans tenen portal de transparència.\nEl Pla de Govern Obert de la Generalitat de Catalunya 2017-2018 s'ha executat en un 72.8%\nHa aplegat les polítiques públiques impulsades per la Generalitat en matèria de consolidació, la millora i l'enfortiment del govern obert. L'àmbit de Participació ciutadana i qualitat democràtica és el que obté el resultat més elevat (92'3%), mentre que l'àmbit de Dades Obertes és el que obté un avenç inferior (amb un valor gairebé del 60%). Els altres tres àmbits, Transparència, Bon govern, Canvi cultural, es troben amb graus d'avenç entre el 67 i el 75%. De les 123 actuacions previstes en el Pla, a 31 de desembre de 2018 se n'han finalitzat 65, el que representa 36 actuacions durant l'any a sumar a les 29 que es van assolir durant l'any 2017. El Pla de Govern Obert consta de 5 àmbits, 9 objectius estratègics, 18 objectius operatius i 123 actuacions.\nS'ha aprovat el Pla de Govern Obert 2019-2020, que és la continuïtat de l'anterior document de 2017-2018 i consolida l'estratègia de les polítiques de transparència incidint en l'acostament a la ciutadania, promovent la implicació de la societat en polítiques públiques i proporcionant les eines i els recursos necessaris per construir una societat d'una alta qualitat democràtica\nEl Pla estableix un centenar d'actuacions en set àmbits diferents, quatre dels quals es consideren estratègics: la Transparència a l'hora de facilitar l'accés a la informació de manera comprensible, les Dades obertes al servei de la societat per a la seva explotació i treball conjunt amb una bona qualitat i varietat en el conjunt de dades, el Bon govern assegurant que l'ètica i l'eficiència són presents en els projectes i tasques de la Generalitat i la Participació ciutadana i qualitat democràtica incorporant aquests instruments en l'elaboració i avaluació de les polítiques públiques.\nFinalitzat NdP 06/19\nS'ha publicat l'informe del primer semestre del 2020 de balanç sobre l'exercici del dret d'accés a la informació a la Generalitat\nÉs de destacar que les sol·licituds presentades ascendeixen a 590, la qual cosa ens confirma una lleugera baixada respecte el darrer semestre del 2019.\nS'ha commemorat el 10è aniversari de dades obertes de la Generalitat de Catalunya que va ser de les primeres administracions de l'Estat, després de la basca, a obrir dades l'any 2010\nS'ha recordat l'experiència i el reconeixement internacional de què gaudeix el model català de dades obertes, per una banda amb la seva participació activa en l'Open Data Charter i, per l'altra, amb la incorporació recent a l'Open Government Partnership, dues organitzacions referents internacionalment de les dades obertes i la cogovernança.\nS'ha passat a formar part de l'Open Data Charter: un reconeixement internacional per a la política de dades obertes\nEn són membres més de 70 governs i organitzacions de tot el món que treballen per fer més eficaç i transparent el flux de dades que es comparteixen amb la ciutadania per tal que aquestes es puguin reutilitzar.\nFinalitzat NdP 09/18\nS'ha signat un nou conveni de col·laboració amb l'Ajuntament de Barcelona i l'Associació de Software Lliure Decidim per impulsar la democràcia participativa i el desenvolupament i implementació d'infraestructures digitals de participació obertes, lliures i democràtiques\nAquest acord pretén fomentar l'ús i la reutilització de programari lliure per a la participació ciutadana tant a les administracions públiques com a les entitats socials, i treballar col·laborativament amb altres institucions públiques i agents socials amb l'objectiu de sumar esforços per aprofundir en la sobirania tecnològica i la millora de la qualitat democràtica a l'era digital.\nCatalunya ha esdevingut referent internacional en la publicació de dades de la Política Agrària Comuna\nEl Departament d'Agricultura, Ramaderia, Pesca i Alimentació (DARP) és una administració pionera a nivell europeu en la transparència i la publicació de diferents dades relacionades amb l'agricultura i la gestió dels ajuts directes de la PAC.\nS'ha iniciat un projecte d'elaboració d'un Inventari de Conjunts de Dades de la Generalitat de Catalunya\nL'Estratègia de dades obertes de la Generalitat de Catalunya i l'adhesió a la Carta Internacional de Dades Obertes que el Govern va aprovar el 2008 encarrega l'elaboració de l'inventari únic de bases de dades com a registre ordenat i descriptiu de tots i cadascun dels fitxers de dades disponibles a l'Administració de la Generalitat de Catalunya i a les entitats del seu sector públic, susceptibles o no de ser oberts. La proposta és dotar els departaments de la Generalitat de Catalunya d'una eina per inventariar els conjunts de dades de la Generalitat, així com d'informació descriptiva sobre aquests conjunts (tipus de dada, el format, les fonts d'origen, etc.) i fomentar l'ús de les dades i la presa de decisions basades en aquestes.\nS'han publicat les estadístiques de l'Idescat al Portal de Dades Obertes\nUnes de les línies estratègiques del Govern és el foment de l'ús i l'explotació de les dades que fan públiques les administracions catalanes. Per això, unes de les accions que es promouen és la federació dels diferents catàlegs de dades existents a l'Administració catalana amb el catàleg de dades obertes. Així, doncs, el Catàleg de dades obertes de Catalunya es constitueix com el registre ordenat i descriptiu dels conjunts de dades obertes i recursos associats, tant els disponibles a Plataforma de dades obertes de Catalunya com en qualsevol altra plataforma de l'Administració de la Generalitat de Catalunya o de les entitats del seu sector públic.\nS'ha habilitat un nou cercador d'Acords del Govern on es poden visualitzar tots els acords que el Govern pren a les reunions setmanals del Consell Executiu\nMés enllà de les notes de premsa i d'aquells acords que, per la seva naturalesa jurídica es publiquen al DOGC, s'hi poden consultar tots els acords del Govern des de l'any 2014 i està basat en dades obertes.\nEl Portal de dades obertes ha publicat tot l'històric de dades electorals\nComprèn diversos conjunts de dades relatius a participació, vots, candidats, territoris, i convocatòries electorals que permeten fer anàlisi de dades a nivell històric o d'actualitat i extreure'n informació. La informació publicada al portal de dades obertes prové de l'anàlisi i recollida dels processos electorals que hi ha hagut a Catalunya des del 1977. Tot i que aquesta informació ja es podia trobar per altres mitjans, és la primera vegada que es posa a disposició de tothom, de manera estructurada i oberta, tots aquests conjunts que contenen milers de dades.\nEls conjunts de dades de Ferrocarrils de la Generalitat s'han incorporat al Portal de Dades Obertes\nLa federació de catàlegs de dades és un dels instruments de l'Estratègia catalana de dades obertes. Així mateix, el Portal de Transparència de la Generalitat de Catalunya, a finals del 2020, va incorporar l'apartat de publicitat activa relatiu a l'avaluació econòmica de polítiques públiques que permet retre comptes a la ciutadania.\nS'han publicat 17 nous conjunts de dades sobre el món local que s'actualitzen diàriament de forma automàtica al Portal de Dades obertes\nS'han definit nous processos d'actualització i de càrrega diària de les dades en coordinació amb Municat, que ha estrenat una web més funcional.\nEl web de govern obert ofereix un nou visor a través del qual es poden analitzar les sol·licituds d'accés a la informació a partir d'uns criteris de cerca predefinits\nEs mostren les sol·licituds d'accés a la informació pública i les seves resolucions des de l'1 de juliol del 2015 (moment d'entrada en vigor de la Llei 19/2014), en endavant. L'actualització és semestral.\nS'ha publicat l'informe sobre el dret d'accés del segon semestre de 2020 el qual conté l'anàlisi de les dades més destacades sobre aquest dret\nEsdevé rellevant l'augment significatiu del nombre de sol·licituds de dret d'accés presentades en relació amb el semestre anterior. En aquest període s'han presentat un total de 687 sol·licituds, mentre que en el semestre anterior constaven presentades un total de 590. En relació amb el canal de presentació, convé destacar que es manté la tendència a la presentació de les sol·licituds per la via telemàtica, de manera gairebé única, ja que en aquest darrer semestre només s'han presentat 63 sol·licituds de manera presencial. Així mateix, cal posar de relleu que el tema que més ha demanat la ciutadania durant aquest període ha estat sobre salut, amb un total de 141 sol·licituds, seguint així la tendència del semestre anterior que coincideix amb l'inici de la situació sanitària derivada del covid-19.\nCOVID. S'ha promogut un meet-up català entre professionals i experts per contribuir a l'obertura de dades internacional contra la COVID19\nS'ha debatut sobre tres eixos de treball per donar resposta a la COVID: econòmic, social i gènere.\nCOVID. L'aplicació Traçacovid mostra la incidència de la Covid-19 als centres educatius a partir de dades obertes\nL'aplicació actualitza la informació, fa el seguiment i permet cercar les dades en funció de cada un dels centres del sistema. Està a l'abast de qualsevol ciutadà que vulgui informació d'un centre concret. Les dades dels casos covid-19 als centres educatius s'obtenen del buidatge de les dades que cada centre introdueix a l'aplicació Traçacovid.\nS'ha lliurat el Premi Participa a l'Escola a l'Institut Quatre Cantons de Barcelona, guanyador de l'edició de 2019 en la modalitat de centres ubicats en poblacions de més de 20.000 habitants\nHa guanyat el premi amb el projecte Endavant amb el pati: un espai per a tothom! El guardó vol reconèixer i encoratjar les escoles que, més enllà de la seva tasca educativa i formativa, treballen per fomentar els valors de la democràcia entre els més joves, per enfortir el present i el futur del nostre país a través d'una ciutadania activa i compromesa. El centre guanyador rep 5.500 euros i un diploma de reconeixement.\nS'ha presentat CatData, un espai web on es recull tota la informació en dades obertes de l'acció exterior catalana\nÉs un recull de dades obertes que inclou informació bàsica sobre cada un dels estats membres de Nacions Unides i les seves relacions amb Catalunya. Les dades ofereixen informació de la presència de Catalunya a l'exterior, dels intercanvis econòmics, el turisme i els fluxos migratoris, la representació del cos consular a Catalunya i els convenis internacionals des de 2015.\nS'ha obert un nou canal específic de YouTube de govern obert per a donar a conèixer les activitats de govern obert\nRecull en diferents apartats les activitats de: govern obert, transparència, dades obertes, participació ciutadana i lluita contra la corrupció. S'hi poden trobar les activitats i formacions enregistrades des de finals de 2016 així com els actes en línia que es realitzen.\nS'ha anunciat que Catalunya elaborarà de manera participativa un pla de govern obert per a tot el país i se n'han avançat quines les prioritats\nSeran: Integritat pública i anticorrupció, posant l'accent en el disseny i control ciutadà de les polítiques de lluita contra la corrupció; Perspectiva de gènere i drets de les dones, com a element¿ transversal en tots els àmbits de govern obert; Governança territorial i col·laboració entre administracions, aprofundint en la col·laboració entre els diferents nivells d'administracions existents a Catalunya; Posada en marxa de l'Ecosistema de participació de Catalunya a partir d'alinear per una banda les diferents processos participatius oferts per tots els nivells de les administracions i per altra banda activistes, moviments socials i societat civil. Eines, instruments i metodologies¿i Governança de Dades obertes, posant èmfasi amb la governança ciutadana de les dades per part de la societat civil i en la utilització d'aquestes per la ciutadania.\nRoda de reunions entre el Departament d'Acció Exterior, Relacions Institucionals i Transparència i els Ajuntaments per impulsar, arreu del territori, polítiques que fomentin la integritat pública, l'obertura de dades de l'administració i la participació ciutadana\nLes trobades entre el Govern i els ajuntaments formen part de l'estratègia del Departament i la Xarxa de Governs Transparents. S'ha celebrat una reunió amb l'alcaldessa de Figueres per trobar vies de col·laboració amb les matèries que són competència del Departament.\nL'Observatori Internacional de la Democràcia Participativa (OIDP) ha concedit una menció especial a l'Estratègia de Transversalitat de Gènere en la Participació del Govern de Catalunya\nL'Estratègia va començar a treballar-se el gener de 2019 i al llarg de tot l'any amb la intenció de millorar la presa de decisions públiques incorporant en la seva elaboració la visió de les dones i les seves realitats, així com millorar la democràcia en general amplificant les veus de les dones en l'esfera pública. L'OIDP és una xarxa internacional i un punt de trobada per a totes les ciutats, organitzacions i centres d'investigació que comparteixen l'interès per conèixer, intercanviar i aplicar experiències sobre democràcia participativa.\nS'ha col·laborat amb l'Open Data Charter per obrir nous conjunts de dades per tal de definir recomanacions als governs sobre quines dades poden resultar més efectives d'obrir per tal de pal·liar els efectes de la pandèmia derivada de la COVID19\nL'Open Data Charter, Carta de dades obertes, és una col·laboració entre més de 100 governs i organitzacions que treballen per obrir dades basades en un conjunt de principis compartits. Promou polítiques i pràctiques que permetin als governs i a les organitzacions de la societat civil recopilar, compartir i utilitzar dades ben governades, per respondre eficaçment i de manera responsable a reptes globals: anticorrupció, acció climàtica i equitat salarial. La Generalitat n'és membre des de 2019.\nEl 2020 un total de 122 les administracions catalanes han assolit el Segell Infoparticipa, el guardó amb el qual la Universitat Autònoma de Barcelona (UAB) premia les que han demostrat un nivell de transparència\nEls ajuntaments que han obtingut el segell, però no han assolit la xifra del 100% de compliment, rebran igualment el certificat corresponent al seu nivell de transparència per via electrònica i via postal.\nS'ha posat en marxa un nou procés participatiu sobre la Taula de Participació Social (TPS), per recollir propostes i consideracions\nLa TPS és un òrgan consultiu del Departament de Justícia per a les entitats col·laboradores i de voluntariat de la Secretaria de Mesures Penals, Reinserció i atenció a les víctimes. El procés es desenvolupa en sis sessions i afecta a Girona i Tarragona\nHa iniciat l'itinerari formatiu en participació ciutadana per al món local\nEls objectius de l'itinerari són: Conèixer el potencial i les possibilitats de la participació ciutadana, Adquirir coneixements pràctics de disseny i organització i Identificar punts crítics per a la millora de la pràctica participativa. L'itinerari inclou cursos sobre l'estratègia de la participació, les seves eines i instruments, i com enfortir el teixit associatiu, i són impartits per experts en la matèria i acadèmics.\nArran de les efectes de la crisi sanitària causada per la COVID-19, s'ha modificat el Pla de Govern Obert de la Generalitat de Catalunya 2019-2020 i s'ha prorrogat fins al 30 de juny de 2021\nUn dels efectes és l'endarreriment en algunes actuacions planificades en el Pla no considerades essencials. Un altre ha estat que els departaments de la Generalitat de Catalunya han adoptat noves mesures excepcionals en matèria de participació ciutadana, transparència i dades obertes vinculades amb la pandèmia de la COVID-19 que no s'havien previst inicialment en el Pla. També s'ha autoritzat sol·licitar la participació de la Generalitat de Catalunya en el programa OGP Local 2020, de l'organització no governamental Aliança de Governs Oberts (Open Government Partnership - OGP).\nS'ha impulsat un procés participatiu per a la recepció dels continguts de la Convenció de les Nacions Unides de 13 de desembre de 2006 (Convenció de Nova York) sobre els drets de les persones amb discapacitat en l'ordenament civil català\nAquest procés participatiu té per objecte recollir les observacions i les propostes dels diversos sectors socials, jurídics o institucionals sobre les bases de la reforma del Codi civil de Catalunya en matèria de suport a l'exercici de la capacitat jurídica. Aquestes bases són les directrius que han d'inspirar la regulació concreta del Codi Civil de Catalunya que s'elabori a proposta de la Comissió de Codificació de Catalunya.\nS'han inclòs al Portal de dades obertes de la Generalitat de Catalunya dades en format obert per facilitar de manera pública i transparent el seguiment epidemiològic de la pandèmia de la COVID-19 a Catalunya mitjançant els indicadors clau, com ara les xifres sobre l'impacte a les residències de gent gran, els ingressos a les UCI o el risc de rebrot\nS'ha seguit ampliant, així, els conjunts de dades a disposició de la ciutadania i s'ha reforçat el paper que ha tingut la transparència en la gestió de la COVID-19 a Catalunya des de l'inici de la crisi sanitària.\nS'han publicat les dades obertes de la COVID19 en una sola pàgina web per tal de facilitar a l'usuari l'accés a les darreres novetats, els serveis que s'ofereixen i a la informació de context\nLa pàgina ofereix una selecció de visors i visualitzacions sobre el que està passant a Catalunya i a la resta del món, a partir de la col·laboració ciutadana i amb la garantia de veracitat que ofereix bé la provinença de les dades, bé la institució que les està treballant. Hi ha dades relatives a l'impacte social i econòmic, com en el comerç. També sobre àmbits com el medi ambient, mobilitat, treball i urbanisme. O les dades de milers de tests de la COVID-19 realitzats a Catalunya segmentats per sexe, trams d'edat o àrea bàsica de salut (ABS).\nS'ha publicat un nou visor interactiu des d'on es pot accedir, d'una manera ràpida i senzilla, a les dades sobre els contractes d'emergència duts a terme per la Generalitat de Catalunya i el seu sector públic durant la pandèmia de la COVID-19\nEn aquest visor, s'han classificat els contractes segons el seu objecte. Això permet identificar, entre d'altres, el nombre de contractes d'emergència i l'import destinat a equipaments i articles mèdics, farmacèutics i d'higiene personal. La publicació d'aquest visor ha tingut un ressò notable, tant a nivell de premsa com en fòrums internacionals en l'àmbit de la contractació pública, on ha estat considerat un exemple de bona pràctica de transparència.\nS'ha elaborat un informe amb les vulneracions del dret a vot dels catalans residents a l'exterior en les eleccions general del 28 d'abril de 2019\nDels 226.381 catalans registrats al CERA amb dret a vot, només es van rebre 39.521 peticions per votar (17,46% del cens). D'aquestes peticions únicament van acabar votant 27.173 persones. l'encavalcament de dates entre les eleccions del 28 d'Abril i la convocatòria electoral europea del 26 de maig i el període de vacances de Setmana Santa han provocat situacions de saturació en algunes seus consulars. S'havia habilitat un formulari perquè tots aquells catalans residents a l'exterior puguessin denunciar si en les eleccions a les Corts Generals espanyoles del 29 d'abril del 2019 es vulnerava el seu dret a vot. La comunitat catalana a l'exterior ha experimentat moltes dificultats per votar en les darreres cites electorals. La participació a l'estranger voreja el 10% del cens, una xifra molt baixa en comparació a la participació dels residents a Catalunya. A més a més, és habitual la queixa de les dificultats i problemes afegits amb els que es troben els ciutadans a l'hora de votar.\nS'ha enviat una carta al Ministeri d'Exteriors demanant que es resolgui la vulneració del dret a vot que pateixen els catalans residents a l'exterior degut al vot pregat\nEn aquest sentit també, els delegats del Govern de Catalunya han anat a les ambaixades respectives per presentar aquesta mateixa queixa.\nEl conseller d'Acció Exterior ha proposat al Govern de l'Estat espanyol una bateria de mesures per facilitar el vot exterior com introduir el vot electrònic, un sobre únic de propaganda electoral o descarregar la documentació per Internet\nPer fer front als esculls que han d'afrontar les persones que volen votar des de l'exterior, a banda de l'eliminació del vot pregat, s'han proposat diferents mesures com la regulació de la butlleta en blanc, per tal que els votants a l'exterior puguin escriure directament la seva opció de vot sense haver-se d'esperar a rebre les butlletes impreses de cada formació política, i la possibilitat de descarregar la documentació per Internet. Ambdues mesures suposarien un estalvi de temps i recursos econòmics. Segons el conseller la introducció del vot electrònic també "eliminaria les incidències per les trameses a través del correu postal".\nS'ha habilitat l'espai "Jo pregunto", un canal corporatiu que aprofundeix en la rendició de comptes i la transparència i permet a la ciutadania plantejar dubtes i preguntes a membres del Govern\nL'espai "Jo pregunto" es va obrir al web participa.gencat.cat i prova de la bona acollida del projecte entre les persones és que en alguns moments es va arribar a una participació d'un comentari cada quatre minuts, fins arribar a recollir 341 propostes entre preguntes i reflexions en poc més de 24 hores.\nS'ha posat a disposició de la ciutadania "Pressupostos Oberts": una eina per veure els pressupostos de la Generalitat des del 2012\nEs tracta d'una visualització que recull dades històriques sobre el compliment dels objectius fiscals de deute, dèficit i regla de despesa, i facilita la comprensió de les dades gràcies a un glossari. El perímetre analitzat abasta el sector públic administratiu.Així, es posa a l'abast del ciutadà tota la informació disponible sobre els pressupostos de la Generalitat en els darrers sis exercicis tancats (període 2012-2017). El perímetre analitzat abasta l'anomenat Sector Públic Administratiu (Generalitat, CatSalut i entitats autònomes administratives) i l'Institut Català de la Salut (ICS). Una de les grans novetats és que no només inclouen les dades pressupostades exercici a exercici, sinó que presenten també les dades liquidades, és a dir, els ingressos i despeses reals efectuats a 31 de desembre de l'any visualitzat. A més, recull dades històriques sobre el compliment de la normativa d'estabilitat pressupostària (objectius de deute, dèficit i regla de despesa).\nFinalitzat NdP 04/19\nS'ha creat un nou espai web per a unificar la informació sobre eleccions, oferir nous serveis i més transparència\nEl web és un recull de tota la informació d'interès relacionada amb les eleccions que són competència de la Generalitat de Catalunya: el Consell General d'Aran i els consells comarcals. Alhora, però, també es presenta de manera genèrica els principals aspectes que regulen les eleccions municipals, al Parlament Europeu i a les entitats municipals descentralitzades, així com de les eleccions generals que s'han de celebrar el proper 28 d'abril. Aquesta informació es completa amb enllaços al Ministeri de l'Interior com a administració convocant.\nL'Informe anual sobre transparència, accés a la informació pública i bon govern corresponent a l'any 2018 del Síndic de Greuges constata que la Generalitat és l'Administració que presenta un nivell de compliment més elevat de les obligacions establertes en la Llei respecte del conjunt d' administracions catalanes\nTot i això, indica alguns aspectes a millorar, com ara el desplegament reglamentari de la Llei o l'elaboració de les cartes de serveis, entre altres, que, al seu torn, ja s'han tingut en compte en el nou Pla de Govern Obert 2019-2020 recollint-hi accions concretes de millora en la mateixa direcció que les recomanacions establertes pel Síndic.\nEl nombre de processos participatius ha crescut més del trenta per cent en un any: l'informe d'avaluació dels processos participatius impulsats per la Generalitat durant el període 2018-2019 destaca que s'han engegat un 33% més de processos participatius respecte període anterior\nDe l'informe se'n desprenen també altres consideracions: Més del 97 % dels participants considera molt o bastant important la temàtica que s'ha tractat als processos participatius; 87 % dels participants han expressat que les conclusions recullen la seva opinió i que tenen força interès a participar en altres processos; el 100 % dels processos recullen les aportacions que s'han fet al llarg del procés en informes que s'entreguen als participants\nS'ha publicat al Portal participa.gencat.cat l'informe de retorn del procés participatiu sobre l'avaluació del compliment de les obligacions de transparència que ha permès recollir propostes d'experts i ciutadania que seran implementades en la seva majoria\nL'Administració ha acceptat la incorporació d' un total de 15 propostes de les 26 que van ser recollides; també se n'ha recollit 1 parcialment, se n'han considerat en estudi 6, i 4 no han estat acceptades.\nS'han incorporat nous visors al portal de Transparència i s'han publicat més dades de la Generalitat en format obert\nSón aquest nous conjunts: Estadística de l'assignació de places en el procés de la preinscripció en els ensenyaments obligatoris i infantil segon cicle; Directori RScat del Consell de Relacions Laborals; Inventari de béns i drets de la Generalitat de Catalunya, Indicadors territorials de l'Observatori del Territori, Serveis i oficines d'informació i atenció a les dones, Estadístiques de l'Administració de justícia.Registre de convenis de col·laboració i cooperació; Registre de certificats d'eficiència energètica de Catalunya; Registre de grups d'interès de Catalunya; Registre de sol·licituds de dret d'accés de convocatòries i subvencions. Visor de bones pràctiques en responsabilitat social.\nS'ha creat l'apartat de videoactes al Portal de Transparència, una nova plataforma per tal que els òrgans que ho considerin oportú puguin publicar videoactes de les seves reunions o sessions de debat\nAquest nou espai virtual, que ja utilitzen diversos ajuntaments i òrgans de la Generalitat, s'ha impulsat per tal d'estendre-la com a bona pràctica. Les videoactes de les sessions queden indexades i cada punt d'ordre del dia i intervenció pot ser consultat individualment i accessible al moment.\nS'ha aprovat l'Estratègia de dades obertes de la Generalitat de Catalunya i l'adhesió a la Carta Internacional de Dades Obertes\nAquesta estratègia té per objectiu gestionar i donar visibilitat de forma integral a totes les dades de les administracions públiques catalanes. La finalitat és seguir en la línia de la transparència i la reutilització social de la informació pública.\nFinalitzat NdP 12/18\nS'ha creat un nou portal de participació ciutadana participa.gencat.cat\nEs tracta d'una eina interactiva que permet a la ciutadania estar informada sobre les iniciatives impulsades pel govern, donar-hi la seva opinió i contribuir així a la millora en la presa de decisions de les polítiques públiques.\nL'estratègia de participació ciutadana de la Generalitat, referent entre les noves formes de participació de Llatinoamèrica i Espanya\nL'estratègia es pot sintetitzar sota el títol 'Teoria del Canvi de la Participació Ciutadana' i aposta per un desplegament de l'acció col·lectiva dels espais institucionals cap als nous espais informals, així com un compartiment de la sobirania entre les institucions i els ciutadans en general i els nous actors de l'acció cívica en particular.\nCOVID. S'ha endegat un procés participatiu per donar veu a les famílies en els centres residencials en l'àmbit de la Covid\nS'ha previst 8 sessions participatives telemàtiques distribuïdes entre dues línies amb la convocatòria a un centenar de participants d'arreu del territori. La primera estarà dedicada a les famílies de gent gran resident, i la segona, a famílies de persones residents amb discapacitats i persones residents amb problemàtica social derivada de la malaltia mental.\nEl Govern ha aprovat la Memòria preliminar d'un avantprojecte per aprofundir en la transparència de l'activitat dels lobbies, el control democràtic i la lluita contra la corrupció\nLes lleis inclouran "la petjada normativa", un testimoni de totes les aportacions dels representants d'interessos. Aquesta petjada deixarà testimoni de tots els contactes que els alts càrrecs del Govern i directius de l'Administració de la Generalitat hagin mantingut amb els representants d'interessos, tota la documentació que hagin aportat i un estudi de l'impacte de les reunions i les al·legacions d'aquests lobbies en la redacció de les lleis.\nLa Xarxa de Governs Transparents ha validat l'ampliació del projecte Decidim Catalunya a tot el país, un espai de participació, sorgit del món local i que la Generalitat vehicula a través del portal participa.gencat.cat, i permet impulsar processos de participació per donar la veu a la ciutadania en la discussió de polítiques públiques\nLa Xarxa de Governs Transparents de Catalunya es reuneix anualment i és un marc de col·laboració entre diferents administracions de Catalunya municipals, supramunicipals i de la Generalitat que treballen per la transparència, l'accés a la informació pública i el bon govern als més de 2.200 ens que componen l'Administració local del país.\nS'han aprovat nous criteris de publicitat activa relatius a la contractació pública, els viatges dels alts càrrecs, processos de selecció i Intervenció General\nHo ha fet la Comissió Interdepartamental de Transparència i Govern Obert (CITGO) que té com a principal funció aprovar i avaluar les estratègies i directrius per garantir el compliment de la normativa de transparència i govern obert per part dels departaments de l'Administració de la Generalitat, els organismes, les entitats de dret públic, les societats amb participació majoritària o vinculades, les fundacions del sector públic i els consorcis de l'Administració de la Generalitat.\nS'ha publicat una guia de transparència adequada a les necessitats de les entitats del sector públic\nLa publicació va ser aprovada per la Comissió Interdepartamental de Transparència i Govern Obert (CITGO) el mes de juliol de 2018.\nS'ha publicat la contractació programada per al 2020 tal com regula la Llei de contractes del sector públic i que té com a objectiu impulsar la màxima transparència en la contractació pública i promoure la concurrència\nHi ha programats un total de 4312 contractes, per un valor total de 4.146.738 638€.\nLa comunitat de dades obertes ha crescut amb el #CafèambDades, una sèrie de sessions divulgatives amb què es fomenta el coneixement i l'ús de les dades obertes al personal de les administracions públiques catalanes, a la societat i al món empresarial i social. Ja se n'ha celebrat la setena edició\nLa comunitat de reutilitzadors i altres perfils professionals que treballen a partir de dades obertes creix constantment a l'Administració catalana, a mesura que s'aprofundeix en les seves aplicacions a diferents àmbits. El 16 de juliol de 2020 s'ha celebrat la 7a edició de #Cafèambdades dedicada als #datalovers i la COVID-19, que ha mostrat la necessitat de col·laboració entre Administració i ciutadania en temps de crisi.\nS'han impulsat debats estructurals al voltant de polítiques públiques per a incorporar les veus de la ciutadania en les decisions del Govern\nProcessos destacats: La contribució de Catalunya al desenvolupament global; Procés participatiu per elaborar el Pla de Govern Obert; procés participatiu Elaboració de l'Agenda Urbana de Catalunya; Disseny del procés participatiu Procés Participatiu per repensar els Punts Òmnia; procés participatiu Consultes de la Comissió Europea.\nS'ha començat a treballar en un nou pla per incorporar la perspectiva de gènere als debats públics de la Generalitat\nEls objectius del pla són millorar quantitativament i qualitativa la participació democràtica de les dones i incorporar la perspectiva de gènere en el disseny de les polítiques públiques. Es partirà de l'anàlisi i proposta de millora de l'avaluació tant dels instruments com dels canals de participació.\nS'ha habilitat un tràmit digital per facilitar la sol·licitud d'informació pública que les administracions tenen disponible per raó de la seva activitat o perquè l'han recollit d'altres entitats o empreses\nEl nou formulari d'aquest tràmit permet contactar l'Administració de manera més senzilla i segura, sense haver de descarregar cap document a l'ordinador. Les persones usuàries poden validar el tràmit de forma senzilla fent servir un certificat digital o l'idCAT Mòbil.\nHa nascut el conjunt de dades #SmartCatalonia al portal de dades obertes de la generalitat: el primer pas per a la creació d'una plataforma de dades obertes Smart Country com a font d'informació territorial de referència per a municipis, empreses i ciutadania\nL'objectiu final és aprofitar l'ús de les tecnologies intel·ligents per tal d'innovar en els serveis públics del món local o supramunicipal, impulsar el creixement econòmic, i promoure una societat més intel·ligent, sostenible i integradora. El portal de dades obertes de la Generalitat de Catalunya ja conté 67 conjunts de dades d'informació territorial en àmbits tan diversos com la mobilitat, el medi ambient, l'energia o la salut, entre d'altres.\nS'ha donat el tret de sortida al conveni de col·laboració amb Amical Wikimedia pel 2019 per impulsar accions de sensibilització de l'ús del català a internet i fer difusió de les Dades Obertes que genera l'Administració\nAixò, es farà tot oferint més facilitats d'accés a les dades públiques que són d'interès per la ciutadania en general i per els professionals de la recerca i estudiants.\nS'ha obert una nova convocatòria d'ajuts a les entitats que volen fomentar la participació interna en el seu si\nSi reben l'ajut, se'ls facilita una persona assessora per fer una diagnosi inicial, per desenvolupar el projecte i per adquirir formes de mesurar d'avaluació.\nS'ha explicat en l'informe "Xarxa ParticipaLab de Catalunya. Equipaments públics i innovació social de 2020", que la Xarxa ParticipaLab és una manera nova de participar als equipaments públics\nXarxa ParticipaLab treballa amb les xarxes d'equipaments públics de caràcter cívic de la Generalitat de Catalunya o on aquesta intervé, per oferir-los una cartera de serveis relacionats amb la participació ciutadana, la qualitat democràtica i la innovació social en política i democràcia, perquè puguin ser impulsors d'innovació social democràtica en els seus àmbits territorials d'actuació. Es configura com un laboratori d'experimentació i col·laboració per facilitar l'obertura participativa dels governs de Catalunya.\nLa Guia d'entitats del Departament de Justícia permet des del setembre de 2019 la consulta a través d'Internet de les dades econòmiques de les fundacions registrades a Catalunya\nL'eina ha començat a facilitar els comptes anuals, les subvencions, les donacions o el nombre de persones assalariades, entre d'altres.\nL'any 2019 el Departament de Territori i Sostenibilitat ha executat els primers pressupostos participatius de la Generalitat\nAquesta iniciativa ha respost a la demanda de les entitats ambientals registrades de destinar una determinada quantitat de diners de què disposa el Departament a activitats seleccionades pel món de l'associacionisme mediambiental. Al llarg del 2019 s'han dut a terme els projectes més votats resultants del procés de participació d'entitats ambientals i pressupostos participatius.\nS'ha signat un conveni amb la Universitat Autònoma de Barcelona per a la difusió de polítiques de transparència entre les entitats locals i les entitats sense ànim de lucre\nAquesta col·laboració suposa un nou impuls governamental per a fomentar la transparència de les entitats locals i les entitats sense ànim de lucre. La col·laboració consisteix en el suport al laboratori de periodisme de la UAB en el desenvolupament de les seves activitats relacionades amb el foment de la transparència al món local i entre la societat civil.\nLa Secretaria de Transparència i Govern Obert ha rebut un ajut del FEDER, de la Unió Europea, per al projecte Govern Obert que busca millorar l'ús, la qualitat i l'accés a les noves tecnologies\nAquest projecte s'emmarca dins de l'Estratègia de recerca i innovació per a l'especialització intel·ligent de Catalunya (RIS3CAT), i en particular dins l'Agenda Digital a Catalunya 2020.\nIncrementar la qualitat institucional per fomentar la confiança de la ciutadania i la justícia social\nS'ha posat en marxa la Bústia ètica, que permet a qualsevol persona alertar de males pràctiques o corrupció a la Generalitat de forma anònima\nEs tracta d'un nou canal electrònic que permet a qualsevol ciutadà alertar de manera anònima i segura sobre males pràctiques, conductes irregulars o corrupció. En concret, la bústia recull alertes de mala praxi en tres àmbits: alts càrrecs i personal directiu, contractació pública i personal de la funció pública. La seva posada en marxa és una de les 25 actuacions previstes en l'Estratègia de lluita contra la corrupció i d'enfortiment de la integritat pública.\nS'ha aprovat l'Estratègia de lluita contra la corrupció que es concreta amb un paquet de 25 mesures que s'han d'implementar durant els anys 2020 i 2021\nDins aquestes mesures es poden destacar, per exemple: la creació d'un nou sistema de protecció integral dels alertadors casos de casos de corrupció, la formació en el Cos dels Mossos d'Esquadra també en la lluita contra la corrupció i els criteris en els processos de selecció de personal directiu basats en mèrits.\nL'Oficina Antifrau ha valorat positivament la metodologia emprada per a la implementació de l'Estratègia de lluita contra la corrupció\nEl Govern li ha presentat els resultats del primer semestre d'implantació de l'Estratègia. L'Oficina ha encoratjat el Govern a continuar impulsant les accions planificades, cercant aquelles aliances i consensos que calguin, així com eliminant aquells obstacles que les comprometin.\nS'ha publicat el tercer informe de progrés de l'Estratègia de lluita contra la corrupció en què es recullen els avenços produïts en la seva implementació durant el tercer trimestre de 2020\nTal com s'explica a l'informe, malgrat el context de pandèmia de la COVID-19, hi ha hagut una evolució significativa en el desenvolupament de l'Estratègia. Així, quan encara queda més d'un any per a la seva implementació, del total de 25 actuacions previstes 24 ja han estat iniciades i, de les 90 subactuacions a executar, 17 ja es troben completades (19%), 49 en curs (54%) i únicament 24 encara no s'han iniciat (27%).\nL'Espai de participació ciutadana de seguiment de l'Estratègia de lluita contra la corrupció ha avaluat l'Informe semestral de progrés de l'Estratègia. S'ha reunit per primera vegada per oferir un retorn dels avenços produïts en l'Estratègia durant els sis primers mesos d'implementació\nÉs responsable de supervisar i auditar la implementació de les 25 actuacions previstes en l'Estratègia anticorrupció i està format per un grup de deu persones escollides sota criteris de paritat: set ciutadans triats per sorteig d'entre els participants del procés participatiu de l'Estratègia, i tres representants de la societat civil organitzada (de l'Institut Ostrom Catalunya, l'Observatori Ciutadà Contra la Corrupció i el Col·legi de Politòlegs i Sociòlegs de Catalunya).\nLa implementació de l'Estratègia de lluita contra la corrupció i d'enfortiment de la integritat pública, aprovada en l'Acord de Govern del 15 de gener de 2020, ha avançat a bon ritme malgrat les dificultats derivades de la crisi sanitària de la COVID-19\nS'ha publicat el segon informe de progrés de l'Estratègia de lluita contra la corrupció i d'entre els resultats, destaquen tres assoliments: la creació d'un Espai de participació ciutadana de seguiment de l'Estratègia de lluita contra la corrupció, l'anonimització de les bústies ètiques i l'elaboració d'una Guia per a la preparació i tramitació de les consultes preliminars al mercat.\nS'ha aprovat la creació de tres bústies ètiques 100% anònimes que s'instauraran aproximadament pel novembre de 2020: la bústia ètica del Codi de Conducta dels alts càrrecs i del personal directiu, la bústia ètica del Codi de principis i conductes recomanables en contractació pública i la bústia de la Inspecció General de Serveis de Personal de l'Administració de la Generalitat de Catalunya i el seu sector públic\nAquesta actuació està emmarcada en les 25 actuacions previstes en l'Estratègia contra la corrupció aprovada fa uns mesos.\nS'ha signat el conveni de Bústia ètica i bon govern amb Xnet i l'Ajuntament de Barcelona (Barcelonès) fent així efectiva una de les primeres mesures que estableix l'estratègia en la lluita contra la corrupció: habilitar les bústies de denúncia anònimes\nLa Bústia Ètica i de Bon Govern és una eina pionera a Europa en la prevenció de males pràctiques i en la lluita contra el frau i la corrupció: ofereix un canal segur i bidireccional i garanteix la confidencialitat i l'anonimat de les persones que hi presentin denúncies per impedir que pateixin cap tipus de represàlia.\nS'ha presentat la Guia de consultes preliminars al mercat atès l'important paper que aquestes poden tenir com a instrument per implementar una compra pública més eficient, transparent i íntegra\nRespon a la previsió recollida per l'Acord del Govern, de 15 de gener 2020, pel qual s'aprova l'Estratègia de lluita contra la corrupció i d'enfortiment de la integritat de l'Administració de la Generalitat i de les entitats del seu sector públic. A l'Estratègia s'hi defineixen un total de vint-i-cinc actuacions classificades en diversos àmbits amb un termini màxim de dos anys per a la seva implementació.\nS'ha constituit un espai d'auditoria ciutadana de l'Estratègia de lluita contra la corrupció\nEl dimecres 22 d'abril s'ha constituït l'Espai de participació ciutadana de seguiment de l'Estratègia de lluita contra la corrupció, una comissió independent que auditarà la implementació d'aquest pla aprovat pel Govern el mes de gener.\nS'ha aprovat el primer informe de progrés de l'Estratègia de lluita contra la corrupció i foment de la integritat l'execució de la qual està en marxa, tot i les dificultats que suposa la crisi de la COVID19\nAixí, s'han conformat els òrgans creats per al seguiment de l'execució: els grups director i tècnic de seguiment, i l'espai de participació ciutadana. Alhora, s'ha iniciat la coordinació i seguiment tècnic de l'execució d'activitats i s'està preparant la creació d'un programa de suport específic per al desenvolupament de l'Estratègia. Una de les reflexions més rellevants que s'ha posat de manifest a l'hora de desenvolupar l'Estratègia, reconeguda per nombrosos experts, és que la lluita contra la corrupció feta des del govern pot tenir mancances en la seva implantació. Per tal de superar aquest obstacle, a més dels grups interns que lideraran el projecte, s'ha creat un Espai de participació ciutadana de seguiment de l'Estratègia, composat per 10 membres: 3 d'ells en representació de la societat civil i 7 membres més, que van ser escollits el passat dia 8 d'abril, d'entre persones que havien participat al procés participatiu.\nEn cursNdP 04/20\nLa 1a cimera contra la corrupció, que aplega les diverses entitats signants del Pacte Nacional contra la Corrupció signat el 2015, ha aprovat un pla de treball amb 16 mesures per combatre'n les causes estructurals\nPer primera vegada, i convocats per l'Observatori Ciutadà contra la Corrupció, es van reunir en seu parlamentària els 7 grups parlamentaris, 5 organismes de control, 2 departaments del Govern i més de 20 entitats signants del Pacte Social contra la Corrupció. Al llarg de la jornada els participants van aprovar un pla de treball amb setze mesures clau per eradicar la corrupció estructural. Els objectius de la Cimera es concreten en tres punts: avaluar i fer un seguiment de l'estat d'execució de les mesures consensuades en el Pacte social contra la corrupció i en el si de la Comissió d'Estudi de les Mesures de Lluita contra la Corrupció per a la Regeneració Democràtica, aprovades pel Parlament el 5 d'abril de 2017; elaborar un pla de treball per a la materialització de les mesures més urgents en la lluita contra les causes estructurals de la corrupció, que fixi les prioritats i un calendari d'aplicació i crear una comissió executiva per al desplegament del pla de treball.\nHi ha hagut èxit de participació al debat sobre el Codi Ètic del Servei Públic de Catalunya que té la voluntat d'establir un marc ètic del servei públic de Catalunya vàlid, de manera orientativa, per a totes les administracions públiques i organitzacions que presten serveis públics\nS'ha demanat la col·laboració al voltant de quatre eixos: Quina pot ser la contribució del codi ètic a l'administració del segle XXI; Com fer que els valors siguin una palanca per a la recuperació de la confiança de la ciutadania en les institucions; Com pot ser desplegat en altres codis ètics o de conducta de manera coherent i Quins mecanismes calen per tal que el Codi sigui un veritable referent per a les servidores i els servidors públics.\nS'ha analitzat amb l'Oficina Antifrau com garantir la integritat pública en el context de la COVID-19 en el marc del document "Prevenció de riscos en l'exercici de potestats públiques durant la crisi de la COVID-19. Recordatoris, recomanacions i recursos per al foment de la integritat"\nAixí mateix s'ha parlat de com alinear les polítiques d'integritat de la Generalitat amb les recomanacions immediates i de futur d'Antifrau, tenint en compte la nova situació en el context de COVID-19. També s'ha tractat d'establir línies de col·laboració per garantir el foment de la integritat pública en les actuacions del Govern: els grans eixos de treball fixats són el foment de l'ètica, la transparència, el retiment de comptes i la protecció de les persones alertadores.\nS'ha aprovat el Pla d'actuacions de participació 2019-2020 de la Xarxa de Governs Transparents, un marc de col·laboració estable amb més de 2.200 ens que componen l'Administració local de Catalunya\nS'ha donat un nou impuls a la Xarxa de Governs Transparents que té com a objectiu donar suport als ens locals a tots els nivells: tecnològic, jurídic i formatiu, amb criteris i interpretacions comunes vinculades a la Llei de Transparència de Catalunya. Durant la reunió del 20 de novembre de 2018 es va acordar refermar el suport als objectius fundacionals de la Xarxa i també es va fer balanç de tota la feina feta els darrers anys. Alguns dels avenços que es van destacar van ser: la creació dels portals de Transparència de les administracions locals, la facilitació de recursos metodològics i documents model (guies de transparència, criteris sobre l'ítem de publicitat activa, eines sobre participació ciutadana, etc.), l'elaboració d'un model tipus de Codi de Conducta dels alts càrrecs dels ens locals, la participació en la definició del Registre de Grups d'Interès de Catalunya i la coordinació de les diferents activitats formatives.\nFinalitzat NdP 11/18\nS'ha acordat crear una taula de coordinació contra la corrupció en col·laboració amb l'Oficina d'Antifrau de Catalunya\nTambé s'ha parlat sobre la col·laboració entre ambdues administracions en la proposició de llei de protecció integral dels alertadors. La Generalitat té previst implementar la tecnologia de l'anonimat durant el 2019 en les bústies ètiques i en el codi de bones pràctiques contractuals.\nFinalitzat NdP 02/19\nL'Oficina Antifrau de Catalunya ha elaborat una nova Guia per a la integritat en la contractació pública per facilitar a les institucions públiques l'anàlisi dels propis riscos, així com les eines i recursos necessaris per a dur a terme una tasca preventiva en aquest àmbit concret de la gestió pública\nLa integritat i la transparència són dos principis fonamentals per recuperar la confiança en les institucions públiques. En l'àmbit de la contractació pública l'aplicació d'aquests principis és un repte i, alhora, una oportunitat per canviar i millorar els models i la gestió. La identificació de riscos, l'anàlisi i la introducció de les correccions necessàries per evitar o eliminar aquests riscos, són eines que ens han d'ajudar a millorar la compra pública.\nS'ha celebrat la jornada: "Mesures de prevenció sobre conductes il·lícites i d'Enfortiment de la Integritat" amb la participació de l'Oficina Antifrau de Catalunya\nHan rebut la formació un centenar de persones, entre equips de secretaria i alts càrrecs, i s'ha posat a debat l'enfortiment de la integritat i la importància del codi de conducta. La jornada està dirigida a formar i donar eines als directius i als seus equips de secretaria per poder adequar el seu dia a dia als codis de conducta ètics, en qüestions que poden generar conflictes com ara els regals o les reunions amb grups d'interès.\nS'ha presentat al Govern l'informe anual de l'Estratègia de lluita contra la corrupció el resultat del qual és un balanç positiu\nS'ha fet un balanç positiu dels primers 12 mesos d'activitat, ja que de les 25 actuacions previstes, el 92% es troben en procés d'implementació o ja s'han implementat, i pel que fa a les 90 subactuacions, el 77% estan en curs o bé han estat ja completades.\nS'ha presentat el primer l'informe anual de l'Estratègia de lluita contra la corrupció al Govern, al Parlament, a l'Espai de participació ciutadana, a l'Oficina Antifrau, a la Sindicatura de Comptes i al Síndic de Greuges\nEl 15 de gener de 2021, quan es complia el primer any d'implementació de l'Estratègia de lluita contra la corrupció i d'enfortiment de la integritat pública del Govern, es va publicar un nou informe que recull els resultats i avenços dels dotze primers mesos de la seva posada en marxa i planteja la metodologia que ha de permetre, en finalitzar els dos anys de l'Estratègia, avaluar-ne l'impacte, a partir de la teoria del canvi. Tal i com estableix el sistema de governança i l'eix de retiment de comptes, el document es presenta formalment, al llarg d'aquests dies al Govern, al Parlament, al Síndic de Greuges, a la Sindicatura de Comptes, a l'Oficina Antifrau i a la ciutadania mitjançant l'Espai de participació ciutadana de seguiment de l'Estratègia, que en fan retorn amb l'objectiu de seguir millorant-ne la implementació i d'impulsar els resultats.\nS'ha publicat l'informe anual de seguiment de l'Estratègia de lluita contra la corrupció que recull els avenços i resultats assolits des de la posada en marxa de l'Estratègia, el gener de 2020\nMalgrat les dificultats derivades de la crisi sanitària de la COVID-19, aquests primers 12 mesos d'activitat es tanquen amb un balanç positiu després d'una tasca intensa que ja ha aportat resultats rellevants. El Govern valora positivament aquests avenços ja que de les 25 actuacions previstes, el 92% es troben en procés d'implementació o ja s'han implementat, i pel que fa a les 90 subactuacions, el 77% estan en curs o bé han estat ja completades. D'entre les mesures dutes a terme durant el 2020 en el marc de l'Estratègia, voldríem destacar: la posada en marxa la Bústia Ètica, un nou canal electrònic que permet, a qualsevol persona, sigui o no treballador públic, fer alertes anònimes sobre males pràctiques o conductes irregulars a l'Administració; la publicació dels Informes d'Impacte Econòmic i Social de les iniciatives que ha d'aprovar el Govern que siguin superiors als 10 milions d'euros; la implementació del sistema informàtic GIDECAT a tots els departaments de la Generalitat de Catalunya, que permet reduir substancialment el risc de frau, atès que per a qualsevol taxa, preu públic, sanció o reintegrament de subvenció es manté la seva traçabilitat des de l'ingrés fins a l'aplicació final en les polítiques públiques; la incorporació al Registre d'Ajuts i Subvencions de Catalunya de les concessions de tots els ajuts de la Generalitat.\nL'Oficina Antifrau de Catalunya ha publicat el primer número del Butlletí d'Antifrau, una eina nova per difondre la tasca de l'Oficina i poder arribar de manera més directa a les institucions i a la societat\nL'objectiu d'aquesta publicació és doble: acomplir la funció de prevenció d'Antifrau tot traslladant a les institucions i a la societat els seus coneixements, i anar més enllà en la transparència de l'Oficina de manera activa per arribar a més ciutadania.\nFer dels mitjans públics de comunicació una garantia de cohesió social i la garantia de consolidació de l'espai nacional de comunicació\nS'ha aprovat una aportació extraordinària de 20,4 milions per a la Corporació Catalana de Mitjans Audiovisuals perquè pugui pagar l'IVA després del canvi de criteri del Ministeri\nAmb aquesta partida, els mitjans públics catalans podran pagar els diners que reclama el Ministeri d'Hisenda, després que l'anterior ministre, Cristóbal Montoro, canviés els criteris sobre el pagament de l'IVA per part d'entitats públiques


El mapa del cadastre deixa el lloc on aparquen els cotxes arenyencs en terme de Sant Vicenç\nArxivat a: Societat · Aparcament · Sant Vicenç de Montalt\nLa polèmica sorgida arran de la regulació dels aparcaments al capdamunt de la Riera de Torrentbò, just després del terme municipal de Caldes d’Estrac, ha donat un tomb inesperat. Segons els mapes del cadastre, els aparcaments que l’Ajuntament d’Arenys de Mar ha restringit exclusivament als empadronats pertanyen en realitat al terme municipal de Sant Vicenç de Montalt, precisament on els veïns es veuen afectats per l’ordre de prohibir estacionar a la banda dreta de la Riera on tothom pensava que era terme d’Arenys.\nSegons es pot comprovar a l’ortofoto que s’obté a la web del ‘Catastro’, la línia vermella que divideix els dos termes municipals, en lloc de passar pel bell mig de la Riera, com tothom pensava, està més desplaçada a la dreta, just després de la zona d’aparcaments que ha generat el conflicte.\nLa línia vermella de la dreta a la Riera és el límit municipal d’Arenys que deixa fora les places d’aparcament a la vorera.\nCal recordar que els veïns del terme d’Arenys que viuen a la Riera de Torrentbó es van queixar al regidor de Via Pública, Josep Maria Pruna i aquest, va decidir aplicar la prohibició d’estacionar als residents de l’altra banda de la Riera, els de Sant Vicenç, atorgant distintius exclusius pels arenyencs. Aquesta decisió va generar moltes discrepàncies, inclòs des de l’Ajuntament de Sant Vicenç de Montalt, que van veure com la mesura de restringir l’aparcament no era la més idònia i demanava un consens.\nEn una reunió mantinguda el passat 20 d’abril entre els veïns afectats i els tres alcaldes de la zona, Annabel Moreno (Arenys), Víctor Llasera (Sant Vicenç) i Óscar Baró (Caldes d’Estrac), els afectats van fer arribar diferents propostes, com per exemple que tots els residents de la Riera de Torrentbó poguessin disposar de les acreditacions per estacionar en ambdós costats de la Riera. D’aquesta forma també evitarien que els vehicles de Caldetes hi estacionessin.\nLa sorpresa ha arribat quan s’ha descobert que els veïns que fins ara tenen prohibit aparcar a la banda dreta (pujant) de la Riera de Caldes, se’ls veda aparcar en el seu propi poble. Fonts municipals d’Arenys de Mar han explicat que aquest mapa del cadastre sorgeix arran d’una revisió cartogràfica que ha fet aquest organisme i que estan decidits a presentar un recurs perquè la línia divisòria del terme municipal passi pel mig de la llera de la Riera i no com ha quedat. Fins i tot, des d’Arenys de Mar no es descarta portar aquesta qüestió als tribunals.